Diari Oficial de la Generalitat Valenciana


Sumari del DOGV 4716, del 22-03-2004 (2004/2741)

RESOLUCIÓ de 9 de març de 2004, de la Direcció General d'Administració Autonòmica, per la qual s'adjudiquen destinacions com a conseqüència de les opcions efectuades pels participants en el concurs de mèrits núm. 78/2002, per a la provisió de llocs de treball de naturalesa funcionarial, sector administració general, grups B/C, caps d'unitat del Servici Valencià d'Ocupació i Formació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4716

Data del DOGV
:   22-03-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/2741


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 9 de març de 2004, de la Direcció General d'Administració Autonòmica, per la qual s'adjudiquen destinacions com a conseqüència de les opcions efectuades pels participants en el concurs de mèrits núm. 78/2002, per a la provisió de llocs de treball de naturalesa funcionarial, sector administració general, grups B/C, caps d'unitat del Servici Valencià d'Ocupació i Formació. [2004/X2741]
  
Per Resolució de 23 de gener de 2004, de la Direcció General Administració Autonòmica, publicada en el DOGV núm. 4679, de data 28 de gener de 2004, es va fer pública l'adjudicació de destinacions als participants en el Concurs de Mèrits núm.78/2002, per a la provisió de llocs de treball de naturalesa funcionarial, sector administració general, grups B/C, caps d'unitat del Servici Valencià d'Ocupació i Formació.
  
Presentades pels participants la relació per orde de prioritat dels llocs de treball relacionats en les sol·licituds inicials de participació en els concursos de mèrits núm. 69/2002 a núm. 79/2002, segons el que indica l'apartat segon de la citada Resolució, ha de procedir-se en la forma prevista en l'apartat quart, i adjudicar, amb caràcter definitiu, els llocs de treball com a conseqüència de les opcions formulades.
  
Així mateix, tal com es va indicar en l'esmentada Resolució de 23 de gener de 2004, han de tindre's en compte, en l'adjudicació de destinacions, les modificacions orgàniques produïdes en virtut del que disposen els decrets 71/2003 i 72/2003, del Consell de la Generalitat Valenciana, pels quals es determinen el nombre i la denominació de les conselleries en què s'organitza esta administració.
  
Per tant, i en exercici de les competències atribuïdes per l'art. 16 del Decret 113/2003, d'11 de juliol, del Consell de la Generalitat, pel qual s'aprova el Reglament Orgànic de Funcionament de la Conselleria de Justícia i Administracions Públiques, resolc:
  
Primer
  
Adjudicar amb destinació definitiva els llocs de treball relacionats en l'annex I de la present Resolució, en què es fa constar l'adscripció orgànica actual dels llocs de treball que hagen sigut modificats, en virtut del que disposen els decrets 71/2003 i 72/2003, abans mencionats, al personal funcionari que s'hi indica.
  
Segon. Cessament i preses de possessió
  
Cessament. El personal que ocupa lloc de treball i ha obtingut destinació en el present Concurs, cessarà d'ofici el dia 31 de març de 2004.
  
Igualment, cessarà d'ofici el 31 de març de 2004 el personal que estiga ocupant un lloc de treball adjudicat en el present Concurs
  
Preses de possessió. L'acte de presa de possessió, a què queda convocat tot el personal de l'annex I, tindrà lloc el dia 1 d'abril de 2004, a les 11 hores, a les següents seus, segons la província en què hagen obtingut destinació:
  
a) Direcció Territorial de la Conselleria de Justícia i Administracions Públiques a Alacant, c/ Doctor Gadea, núm. 10-2a, 03267 Alacant.
  
b) Direcció Territorial de la Conselleria de Justícia i Administracions Públiques a Castelló, c/ Major, 78, 12988 Castelló de la Plana.
  
c) Direcció General d'Administració Autonòmica, Servici de Selecció i Provisió, c/ Miquelet, núm. 5, 2a, 46603 València.
  
Els efectes administratius i econòmics de la presa de possessió seran de l'1 d'abril de 2004.
  
Tercer. Recursos
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes a comptar des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos a comptar des de l'endemà de la publicació de la present resolució.
  
València, 9 de març de 2004.- El director general d'Administració Autonòmica: Enrique de Francisco Enciso.